ไปเยือน แดนปลาดิบ เมื่อไหร่ อย่าเผลอทำ 10 อย่างนี้
ท่ามกลางนักท่องเที่ยวต่างชาติ รวมทั้งคนไทย ที่หลั่งไหลไปเที่ยวญี่ปุ่น เพิ่มขึ้นเรื่อยๆ จนทำให้มีอัตรานักท่องเที่ยวไปเยือนประเทศญี่ปุ่นเมื่อเดือนเม.ย. 58 สูงขึ้นถึง 43% เมื่อเทียบกับเดือนเดียวกันในปี 57 ,และด้วยความที่คนญี่ปุ่น ถือเป็นคนมีระเบียบวินัย มีความสะอาด และ รักษาขนบธรรมเนียม ประเพณีวัฒนธรรมกันอย่างเคร่งครัด ด้วยเหตุนี้ จึงมีข้อแนะนำ 10 ข้อ ที่นักท่องเที่ยวควรหลีกเลี่ยง หากคุณไม่อยากให้เกิดปัญหา จนอาจหมดสนุก ขณะไปท่องเที่ยวในญี่ปุ่น,1. อย่าข้ามถนนโดยไม่ใช้ทางม้าลาย ,ชาวญี่ปุ่นที่ขับรถส่วนใหญ่จะเคร่งกับกฎจราจรมาก และจะใช้วิธีบีบแตร เมื่อเห็นใครทำไม่ถูกกฎจราจร ด้วยเหตุนี้ ถ้าพวกเขาเห็นคุณข้ามถนนโดยไม่ใช้ทางม้าลายเมื่อไหร่ คุณอาจโดนบีบแตรใส่ตั้งแต่พวกเขาเห็นคุณในระยะไกลๆ เลยก็ได้,2. สูบบุหรี่ข้างนอกอาคาร ถูกปรับแน่,ในญี่ปุ่นยังไม่มีการออกกฎหมายห้ามสูบบุหรี่ภายในผับ สถานบันเทิงและร้านอาหาร หรือแม้แต่ออฟฟิศ แต่หลายคนอาจจะยังไม่รู้ว่า จะเจอปัญหาแน่ ถ้าไปสูบบุหรี่นอกอาคาร โดยสิงห์อมควันต่างชาติทั้งหลาย ไม่เพียงแต่จะคิดว่า ห้ามสูบบุหรี่บนท้องถนนตามเมืองใหญ่ๆในญี่ปุ่น รวมทั้งโตเกียวและโอซากาเท่านั้น แต่ต้องรู้ว่ามีข้อห้ามจุดบุหรี่สูบภายนอกอาคารด้วย ยกเว้นที่เขียนกำกับไว้ว่า มุมสูบบุหรี่เท่านั้น,เพราะถ้าคุณหยิบไฟแช็กขึ้นมาจุดบนท้องถนน หรือนอกเขตสูบบุหรี่เมื่อไหร่ คุณมีสิทธิ์โดนปรับเป็นจำนวนเงินสูงถึง 50,000 เยน หรือคิดเป็นเงินไทยกว่า 13,687 บาท เลยทีเดียว,3. อย่าทิ้งขยะ เพราะถนนที่นี่สะอาดมาก,อย่างที่รู้กันดีว่า ท้องถนนของประเทศญี่ปุ่นนั้นสะอาดมาก นั่นก็เพราะคนญี่ปุ่นจะเก็บขยะ ซึ่งถือเป็นภาระของตัวเอง กลับไปทิ้งที่บ้านเสมอ ดังนั้นถ้าคุณไม่อยากโดนมองด้วยสายตาแปลกๆ ที่แอบทิ้งเศษขยะตามข้างทางล่ะก็ ตามหาถังขยะให้เจอหรือไม่ก็เก็บใส่กระเป๋าไว้ก่อนจะดีกว่า,4. มั่นใจว่าทิ้งขยะ ถูกถัง ,ถังขยะในญี่ปุ่นนั้นมีหลายประเภทมาก ไม่ว่าจะเป็นขยะที่เผาไหม้ได้และเผาไหม้ไม่ได้ ขยะประเภทพลาสติก กระดาษ แก้ว ขยะขนาดใหญ่เช่น เครื่องใช้ไฟฟ้า ขยะมีพิษ ขยะรีไซเคิล และอื่นๆ อีกมากมาย ที่คุณต้องจดจำ และทิ้งให้ถูกถัง มิเช่นนั้นอาจจะโดนคนญี่ปุ่นแถวนั้นเรียกเทศบาลมาตักเตือนก็เป็นได้,5. อย่าชี้นิ้วใส่คนอื่น ,การชี้นิ้วใส่คนอื่นถือเป็นเรื่องที่คนญี่ปุ่นรับไม่ได้เป็นอย่างมาก นั่นยังไม่รวมถึงการใช้ตะเกียบ หรือใช้เท้าชี้ซึ่งเป็นเรื่องเสียมารยาทสุดๆ ถ้าจำเป็นจะต้องชี้ไปที่ใครสักคนจริงๆ ให้ใช้มือผายไปทางเขาจะดีกว่า,6. ถือเป็นการกระทำ หยาบคายมาก หากแซงคิว,ไม่ว่าจะเป็นชั่วโมงเร่งด่วน หรือคนเยอะขนาดไหน ภาพของคนญี่ปุ่นที่ยืนเรียงแถวต่อคิวอย่างเป็นระเบียบ ก็เป็นสิ่งที่คุณเห็นได้ในทุกที่ ไม่ว่าจะเป็นต่อคิวรอรถไฟ ขึ้นบันไดเลื่อน รอลิฟต์ หรือต่อแถวซื้ออาหาร เนื่องจากคนญี่ปุ่นไม่มีวัฒนธรรมที่จะมาหยวนๆ ให้กัน ฉะนั้นหากคุณเผลอไปแซงคิวเมื่อไหร่ล่ะก็ เตรียมตัวโดนมองว่าเป็นคนไร้มารยาทได้เลย,7. ปิดเสียงโทรศัพท์ และเลี่ยงคุยโทรศัพท์ บนรถไฟโดยสาร ,คุณอาจรู้สึกแปลกเมื่อพบว่า บรรยากาศบนรถไฟญี่ปุ่นนั้นเงียบมาก ต่างคนต่างก้มหน้ากดมือถือ บ้างก็นอนหลับ บ้างก็อ่านหนังสือพิมพ์ หรือฟังเพลง ซึ่งนั่นไม่ใช่เรื่องแปลก คนญี่ปุ่นจะถือว่าการคุยกันเสียงดังรบกวนคนอื่นนั้น ถือเป็นเรื่องแปลกสำหรับพวกเขามากกว่า,8. ถอดรองเท้าไว้หน้าประตูก่อนเข้าบ้านคนอื่นเสมอ,เวลาที่คนญี่ปุ่นไปเยี่ยมกันที่บ้านนั้น นอกจากจะต้องพูดว่า โอจามะ ชิมัส (ขอโทษที่มารบกวนนะครับ/คะ) และนำของฝากมาให้เจ้าบ้านแล้ว พวกเขาก็ต้องถอดรองเท้าวางไว้หน้าบ้านอย่างเป็นระเบียบเรียบร้อย และสวมใส่ถุงเท้าสีสุภาพที่ดูสะอาดสะอ้าน และไม่มีรูระบายอากาศใดๆ เพื่อเป็นการให้เกียรติเจ้าของบ้านอีกด้วย,9. ไม่ต้องให้ทิปพนักงานร้านอาหาร หรือรถแท็กซี่,ไม่ว่าคุณจะประทับใจการบริการ หรือเคยชินกับการให้ทิปขนาดไหน พนักงานชาวญี่ปุ่นจะไม่รับทิป เนื่องจากพวกเขาถือว่า ค่าบริการทั้งหมดรวมอยู่ในใบเสร็จที่คุณต้องจ่ายแล้ว บ่อยครั้งที่นักท่องเที่ยวมักจะให้ทิปพนักงานร้านอาหาร แล้วพวกเขาจะต้องวิ่งตามเอาเงินมาคืนให้ บอกว่านั่นเป็นเงินที่คุณลูกค้าลืมไว้ หรือกระทั่งพนักงานขับรถแท็กซี่ก็จะกล่าวปฏิเสธ ไม่รับเงินทอนที่เหลือจากค่าโดยสารที่ลูกค้าจ่ายมา,10. อย่าใส่ชุดว่ายน้ำลงบ่อน้ำพุร้อน ,ไม่ต้องเขินที่จะถอดเสื้อผ้าทุกชิ้นของคุณออกก่อน ออนเซ็น ลงบ่อน้ำพุร้อนที่ญี่ปุ่น และอย่าลืมขัดขี้ไคล ล้างตัวก่อนลงแช่น้ำด้วย คนญี่ปุ่นเคยชินกับการใช้บ่อน้ำพุร้อนร่วมกัน เพราะฉะนั้นคุณต้องทำความสะอาดชำระล้างร่างกายก่อนใช้ นอกจากนี้ คุณต้องพยายามปกปิดรอยสักต่างๆ ด้วย ไม่เช่นนั้นคุณอาจถูกมองเป็นยากูซ่าก็ได้
ด้วยความที่คนญี่ปุ่น ถือเป็นคนมีระเบียบวินัย มีความสะอาด และรักษาประเพณีวัฒนธรรมกันอย่างเคร่งครัด ด้วยเหตุนี้ จึงมีข้อแนะนำ 10 ข้อ ที่นักท่องเที่ยวควรหลีกเลี่ยงที่จะทำ หากคุณไม่อยากให้เกิดปัญหาจนอาจหมดสนุก
เที่ยวญี่ปุ่น,ประเทศญี่ปุ่น,การท่องเที่ยว,นักท่องเที่ยว,ห้ามทำ,ไม่ควรทำ,หลีกเลี่ยง,เยือน,ข่าว,ไทยรัฐออนไลน์,ข่าวต่างประเทศ,แดนปลาดิบ,ไปญี่ปุ่นห้ามทำอะไร,มารยาทท่องเที่ยวญี่ปุ่น